cyanic-selkie/wikianc huggingface dataset:
கோலா திராங்கானு
மலாக்கா சுல்தானகத்தின் கட்டுப்பாட்டுக்குள் திராங்கானு
அந்தப் போட்டியில் மலாக்கா வெற்றி பெற்றது. அதன் பின்னர் திராங்கானு நிலப்பகுதி, மலாக்கா சுல்தானகத்தின் கட்டுப்பாட்டுக்குள் வந்தது. 1511ல் மலாக்கா போர்த்துக்கீசியயரால் தோற்கடிக்கப் பட்டதும்; புதிதாக உருவான ஜொகூர் சுல்தானகம் (Sultanate of Johor), திரங்கானு உள்ளிட்ட முன்னைய மலாக்கா சுல்தானகத்தின் பல ஆட்சிப் பகுதிகளைத் தன் செல்வாக்கிற்குள் கொண்டு வந்தது.
அந்த வகையில் 17-ஆம் நூற்றாண்டின் முற்பகுதியில் சில காலம் திராங்கானு, அச்சே சுல்தானகத்தின் (Aceh Sultanate) கட்டுப்பாட்டுக்குள் இருந்தது. ஆனாலும், அதே அந்த 17-ஆம் நூற்றாண்டின் பிற்பகுதியில் ஜொகூர் சுல்தானகம் மீண்டும் திராங்கானு மீது தன் செல்வாக்கை நிலைநிறுத்திக் கொண்டது.
திராங்கானு சுல்தானகம்
தற்போதைய திராங்கானு சுல்தானகம் 1708-ஆம் ஆண்டில் நிறுவப்பட்டது.இதன் முதலாவது சுல்தான்: முதலாவது சைனல் ஆப்தீன் (Sultan Zainal Abidin I) தன்னுடைய ஆட்சிப் பீடத்தை கோலா பேராங்கில் நிறுவினார். பின்னர் சில தடவைகள் தன் ஆட்சிப் பீட இடங்களை மாற்றினார். பின்னர், இறுதியாக கோலா திராங்கானுவில் உள்ள புக்கிட் கிளேடாங் (Bukit Keledang) எனும் இடத்திற்கு அருகில் நிறுவினார்.
18-ஆம் நூற்றாண்டில் கோலா திராங்கானு ஒரு சிறிய நகரமாக இருந்தது. அந்த நகரத்தைச் சுற்றி ஆயிரம் வீடுகள் பரவி இருந்தன எனச் சொல்லப்பட்டது. அக்காலத்தில் ஏற்கனவே சீனர்கள் கோலா திராங்கானுவில் காணப் பட்டனர். அந்தக் கட்டத்தில் கோலா திராங்கானு நகரின் மக்கள் தொகையில் அரைப் பங்கினர் சீனர்கள். அவர்கள் வேளாண்மையிலும், வணிகத்திலும் ஈடுபட்டு இருந்தனர்.
1831-ஆம் ஆண்டில் சுல்தான் தாவூத் (Sultan Daud) இறந்த பின்னர் தெங்கு மன்சூர் (Tengku Mansur), தெங்கு ஓமார் (Tengku Omar) ஆகியோரிடையே வாரிசுரிமைப் போட்டி ஏற்பட்டு உள்நாட்டுப் போராக வெடித்தது.
சுல்தான் ஓமார்
அப்போது தெங்கு ஓமார் புக்கிட் புத்திரி (Bukit Puteri) எனும் இடத்தில் இருந்தார். தெங்கு மன்சூர் பாலிக் புக்கிட் (Balik Bukit) எனும் இடத்தில் இருந்தார். இறுதியில் தெங்கு ஓமார் தோல்வியுற்று கோலா திராங்கானுவை விட்டுத் தப்பியோடினார்.
தெங்கு மன்சூர், சுல்தான் இரண்டாவது மன்சூர் (Sultan Mansur II) என்னும் பெயரில் அடுத்த சுல்தானானார். 1837-ஆம் ஆண்டில் சுல்தான் மன்சூர் இறக்கவே அவரின் மகன் சுல்தான் முகமத் என்னும் பெயரில் ஆட்சிப் பொறுப்பை ஏற்றார்.
1839-ஆம் ஆண்டில் படையுடன் திராங்கானுவுக்குத் திரும்பிய தெங்கு ஓமார், சுல்தான் முகமத்தைத் தோற்கடித்து சுல்தான் ஓமார் என்னும் பெயரில் முடி சூடிக் கொண்டார்.
நிர்வாகம்
கோலா திராங்கானு மாநகராட்சி (Kuala Terengganu City Council) கோலா திராங்கானு மாநகரத்தை நிர்வகிக்கிறது, இந்த மாநராட்சி, கோலா நெருஸ் மாவட்டத்தை உள்ளடக்கியது.
திராங்கானு ஆற்றின் முகத்துவாரத்தில் அமைந்து உள்ள கோலா திராங்கானு மாவட்டம்; அதன் பகுதிகளை இருப்பிடம் மாவட்டத்தை இரண்டு பகுதிகளாகப் பிரிக்கிறது.
கோலா திராங்கானு உத்தாரா
ஒரு பகுதி கோலா திராங்கானு உத்தாரா (Kuala Terengganu Utara) (வடக்கு கோலா திராங்கானு). இந்தப் பகுதி இப்போது கோலா நெருசு (Kuala Nerus) என்று அழைக்கப் படுகிறது.
கோலா திராங்கானு செலாத்தான்
மற்றொரு பகுதி கோலா திராங்கானு செலாத்தான் (Kuala Terengganu Selatan) (தெற்கு கோலா திராங்கானு). இது தான் கோலா திராங்கானு மாநகரின் மையமாகக் கருதப் படுகிறது.
கோலா திராங்கானு மாநகரம், மாநிலத்தின் அரசியல் மற்றும் பொருளாதாரச் செயல்பாடுகளுக்கு இன்றியமையாதது. மாநில மற்றும் மத்திய அரசு நிறுவனங்களின் நிர்வாகக் கட்டிடங்களுக்கான மையமாக விளங்குகிறது. பல அமைச்சகங்களின் துறைகள் மற்றும் அரசாங்க அமைப்புகளின் அலுவலகங்கள் இங்கு உள்ளன.
கோலா திராங்கானுவில் சுல்தானின் அரண்மனைகள் உள்ளன. எடுத்துக்காட்டாக இஸ்தானா படரியா (Istana Badariah) மற்றும் இஸ்தானா மசியா (Istana Maziah).
நான்கு மாநிலச் சட்டமன்றப் பிரிவுகள்
மலேசியாவின் தேர்தல் ஆணையம் கோலா திராங்கானுவை நான்கு மாநிலச் சட்டமன்றப் பிரிவுகளாகப் பிரித்து உள்ளது, அவை:
முக்கியச் சேவை மையங்கள்
சுல்தான் மாமுட் வானூர்தி நிலையம் (Sultan Mahmud Airport); சுல்தான் மிசான் ஜைனல் அபிடின் பல்நோக்கு அரங்கம் (Sultan Mizan Zainal Abidin Stadium) போன்ற சேவை மையங்களும் கோலா திராங்கானு மாவட்டத்திற்குள் அமைந்துள்ளன.
வெளி இணைப்புகள்
பகுப்பு:மலேசிய நகரங்கள் பகுப்பு:மலேசிய மாநிலங்களின் தலைநகரங்கள் பகுப்பு:திராங்கானு
பெரு வட்டம்
பெரு வட்டம் என்பது, கோளமொன்றில், அதன் மேற்பரப்பை பரிதியாகவும் அக்கோளத்தை சரி இரண்டாகவும் பிரிக்கும் ஒரு வட்டம் ஆகும். இன்னுமொரு முறையில், கோளத்தின் மேற்பரப்பை பரிதியாகவும் கோளத்தின் மையத்தை மையமாகவும் கொண்ட ஒரு வட்டமாகும். பெரு வட்டம் என்பது கோளமொன்றின் மையத்தூடாக செல்லும் ஒரு தளமாகும்.
புவியில் நெட்டாங்குகள் அனைத்தும் பெருவட்டங்களை அமைக்கின்றது. ஏனெனில் இவை அனைத்தும் புவியின் மையத்தை தமது மையமாக கொண்டுள்ளன. மாறாக அகலாங்குகளில் மத்திய கோட்டைத் தவிர்ந்த ஏனைய அனைத்தும் சிறு வட்டங்களாகும். புவியின் பெருவட்டங்கள் சுமார் 40,000 கி.மீ. பரிதியை கொண்டனவாகும். புவி, சரியான கோளமல்ல என்பதால் இவை சிறிது மாற்றமடைகின்றன. உதாரணமாக மத்திய கோடு 40,075 கி.மீ நீளமானது.
உசாத்துணை
பகுப்பு:வடிவவியல்
வில் புக்கோவ்சுக்கி
வில் புக்கோவ்சுக்கி என அழைக்கப்படும் வில்லியம் ஜான் புக்கோவ்ஸ்கி (William Jan Pucovski, பிறப்பு: 2 பெப்ரவரி 1998) ஒரு ஆத்திரேலியத் துடுப்பாட்ட வீரர் ஆவார். இவர் தனது முதலாவது பட்டியல் அ போட்டியை கிரிக்கெட் ஆத்திரேலியா XI அணிக்காக பாக்கித்தான் தேசிய அணிக்கு எதிராக 2017 சனவரி 10 இல் விளையாடினார். தனது முதலாவது முதல்-தரப் போட்டியை விக்டோரியா அணிக்காக 2017 பெப்ரவரி 1 இல் விளையாடினார். புக்கோவ்சுக்கி தனது முதலாவது பன்னாட்டுத் தேர்வுப் போட்டியை ஆத்திரேலியத் துடுப்பாட்ட அணிக்காக 2021 சனவரி 7 இல், இந்திய அணிக்கெதிராக சிட்னியில் விளையாடினார். இவர் தனது முதலாவது தேர்வு ஆட்டத்தில் 62 ஓட்டங்களைப் பெற்றார்.
வெளி இணைப்புகள்
பகுப்பு:1998 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியத் துடுப்பாட்டக்காரர்கள்
வேட்-கில்சு
வெளி இணைப்புகள்
பகுப்பு:எழுத்து முறைகள்
தமிழ்நாடு திரைப்படத் தொழிற்துறை
தமிழ்நாடு திரைப்படத் தொழிற்துறை தமிழ்நாட்டு மொத்த உள்நாட்டு உற்பத்தியில் 1% ஈட்டும் ஒரு கலைத் தொழில்துறை ஆகும். பொருளியல் நோக்கில் மிகச்சிறிய பங்கை வகித்தாலும், கலை, சமூக, அரசியல் நோக்கில் திரைப்படத் துறை செல்வாக்கு மிகுந்த துறை ஆகும். இங்கு தமிழ் மொழியிலேயே பெரும்பாலான திரைப்படங்கள் ஆக்கப்படுகின்றன. இவற்றை ஆக்கும் கலை மற்றும் தொழில்நுட்ப வல்லுனர்கள் பலர் தமிழகத்தில் புகழும், செல்வாக்கும் கொண்டவர்களாக இருக்கின்றார்கள்.
மேற்கோள்கள்
பகுப்பு:தமிழ்நாட்டு தொழிற்துறைகள்
துரத்திப் பிடி
தொடப்பட்டவர் தொடுபவராக மாறி விளையாட்டு தொடரும். சுவையான திளைப்பு விளையாட்டு இது.
கருவிநூல்
பகுப்பு:சிறுவர் விளையாட்டுகள் பகுப்பு:தமிழர் விளையாட்டுகள்
ஆளுகைக்குட்பட்ட கடற்பரப்பு
கடல் சட்டம் குறித்த ஐக்கிய நாடுகள் மாநாடு (1982) இல் வரையறையின் படி, ஆளுகைக்குட்பட்ட கடற்பரப்பு (territorial waters) என்பது ஒரு நாட்டின் கடல் அடித்தள மட்டத்திலிருந்து 12 கடல் மைல் (அதாவது 22.2 கிமீ, 13.8 மைல்) வரை உள்ள கடற்பரப்பாகும். ஆளுகைக்குட்பட்ட கடற்பரப்பு என்பது ஒரு நாட்டின் இறையாண்மை எல்லை ஆகும், மேலும் ஒரு நாட்டின் இறைமை ஆளுகைக்குட்பட்ட கடற்பரப்பு உள்ளடக்கிய வான்பகுதி மற்றும் கடற்படுகைக்கும் பொருந்தும்.
மேற்கோள்கள்
பகுப்பு:கடல் எல்லைகள்
பாண்டியன் கானப்பேரெயில் தந்த உக்கிரப் பெருவழுதி
பாண்டியன் கானப்பேரெயில் தந்த உக்கிரப்பெருவழுதி சங்க காலச் பாண்டிய மன்னர்களில் ஒருவன். இவன் கானப்பேரெயில் போரில் வெற்றி கொண்டு அந்த நாட்டை தன் பாண்டிய நாட்டுடன் சேர்த்துக்கொண்டான்.
சங்க காலத் தமிழக வரலாற்றிலேயே இவன் காலத்தில்தான் சேர சோழ பாண்டிய மன்னர்கள் மூவரும் நண்பர்களாக ஒன்று கூடியிருந்ததைக் காணமுடிகிறது. பாரி வள்ளலை மூவேந்தரும் சேர்ந்து முற்றுகையிட்டனர் என்பது மற்றொரு நிகழ்ச்சி. ஒருவேளை பாரியின் பறம்புமலையை முற்றுகையிட்டவர்கள் இவர்களாகவும் இருத்தல் கூடும்.
புலவர் ஔவையார் சேரமான் மாரிவெண்கோ, பாண்டியன் கானப்பேரெயில் தந்த உக்கிரப் பெருவழுதி, சோழன் இராசசூயம் வேட்ட பெருநற்கிள்ளி ஆகிய மூவரும் ஒருங்கு ஓரிடத்தில் கூடியிருக்கக் கண்டு வாழ்த்துகிறார்.
அடிக்குறிப்பு
பகுப்பு:பாண்டிய அரசர்கள்
புல்லம் பயிறு
புல்லம் பயிறு (Echinochloa colona) பயிறு வகையைச் சார்ந்த தாவரம் ஆகும். இதன் கதிரிலிருந்து விதையை எடுத்துப் பயன்படுத்துவார்கள். இது இயற்கையாக சாலையோரங்களிலும், பூங்காக்களிலிலும் வளரும் தன்மைகொண்டது. வெப்ப மண்டல் ஆசியா, ஆப்பிரிக்கா, மற்றும் வட அமெரிக்காவிலும் இது காணப்படுகிறது.
மேற்கோள்
பகுப்பு:பூக்கும் தாவரக் குடும்பங்கள் பகுப்பு:பூக்கும் தாவரங்கள்
ஜெய்ஹிந்த் 2
ஜெய்ஹிந்த் 2 என்ற பெயரில் 2014 ஆம் ஆண்டு தமிழ் மற்றும் தெலுங்கிலும், அபிமன்யு என்ற பெயரில் கன்னடத்திலும் வெளியான பன்மொழித் திரைப்படம். இப்படத்தை அர்ஜுன் இயக்கி, நடித்துத் தயாரித்தார். இப்படம் 1994 ஆம் ஆண்டு அர்ஜுன் நடிப்பில் வெளியான ஜெய்ஹிந்த் திரைப்படத்தின் இரண்டாம் பாகம் ஆகும். இப்படம் "கர்நாடக மாநில விருது - சிறந்த திரைப்படத்திற்கான இரண்டாம் பரிசு" பெற்றது.
கதைச்சுருக்கம்
ஐந்து நபர்களின் கதையைக் கூறுகிறது. குழந்தைகளின் கல்விக்காகப் பாடுபடக்கூடிய ஒருவனின் போராட்டமே படத்தின் கதை. ஏழைப்பெண்ணான பார்வதி (யுவினா பர்தாவி) நகரத்தின் சிறந்த பள்ளியில் சேர்க்கை கிடைக்கப் பெறுகிறாள். அவளுடைய கல்விச்செலவுக்காக அவள் தந்தை தன் சிறுநீரகத்தை விற்கிறார். ஆனாலும் அவள் பள்ளிக்கட்டணத்திற்குத் தேவையான பணத்தை செலுத்த இயலாததால் தற்கொலை செய்துகொள்கின்றனர். இந்த நிகழ்வு அபிமன்யுவின் (அர்ஜுன்) மனதை வெகுவாகப் பாதிக்கிறது. கல்வி கட்டணங்கள் உயர்வின் காரணமாக ஏழைகள் பாதிக்கப்படுவதைத் தடுப்பதற்கான வழிமுறையை சிந்திக்கிறார். தனியார் பள்ளிகளை முறைப்படுத்துவதற்கான விதிகளை அரசிற்குப் பரிந்துரைக்கிறார்.
அந்த விதிகளாவது: அனைத்துத் தனியார் பள்ளிகளையும் அரசுடைமையாக்க வேண்டும். மிகக் குறைவான கல்விக்கட்டணத்தையே நிர்ணயம் செய்ய வேண்டும். கல்வியை சேவையாகக் கருதவேண்டும் தவிர அதை தொழிலாகக் கருதக்கூடாது. தரமான கல்வியை நாட்டிலுள்ள அனைத்து மாணவர்களுக்கும் உறுதிசெய்ய வேண்டும்.
அபிமன்யுவின் செயல்திட்டங்கள் தனியார் பள்ளிகளுக்கு பாதகமானதாக இருப்பதால் தனியார் பள்ளி உரிமையாளர்கள் அபிமன்யுவிற்கு எதிரான சதியைத் தொடங்குகின்றனர். அவர்களின் சாதியை முறியடித்து அபிமன்யு எப்படி வெற்றிபெறுகிறார் என்பதே மீதிக்கதை.
வெளியீடு
தமிழ் பதிப்பின் தொலைக்காட்சி ஒளிபரப்பு உரிமம் ஜீ தமிழ் தொலைக்காட்சி யும், தெலுங்கு உரிமம் ஜெமினி தொலைக்காட்சி யும், கன்னட உரிமம் கலர்ஸ் கன்னடா தொலைக்காட்சியும் பெற்றன.
வெளி இணைப்புகள்
பகுப்பு:பன்மொழித் திரைப்படங்கள் பகுப்பு:தெலுங்குத் திரைப்படங்கள் பகுப்பு:கன்னடத் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2014 தமிழ்த் திரைப்படங்கள் பகுப்பு:அர்ஜூன் நடித்த தமிழ்த் திரைப்படங்கள்
திருப்பீடத் தேர்தல் அவை 2013இல் பங்கேற்கும் கர்தினால்மார்
இத்தேர்தல் அவையில் பங்கேற்க, ஒவ்வொரு கர்தினாலும் பதினாறாம் பெனடிக்ட் பதவி விலகிய நாளில் (2013, பெப்ருவரி 28) 80வயதைத் தாண்டாமல் இருக்க வேண்டும்.
திருத்தந்தைத் தேர்தலில் பங்கேற்கும் கர்தினால்மார் பெயர் அடைவு
2013இல் நிகழ்கின்ற திருத்தந்தைத் தேர்தலில் கீழ்வரும் கர்தினால்மார் பங்கேற்கின்றனர்:
கீழ்வரும் பட்டியலில் பதவித் தகுதி அடிப்படையில் கர்தினால்மார்களின் பெயர்கள் தரப்படுகின்றன. கர்தினால்-ஆயர், கர்தினால்-குரு, கர்தினால்-திருத்தொண்டர் என்று தகுதி வரிசை அமையும். ஒவ்வொரு வரிசைக்குள்ளும் ஒருவர் எந்த நாளில் கர்தினால் நிலைக்கு உயர்த்தப்பட்டார் என்னும் அடிப்படையில் பெயர்வரிசை அமையும்.
இப்பட்டியலில் வருகின்ற கர்தினால்மார்களைத் தவிர, வேறு 90 கர்தினால்மார்கள் கத்தோலிக்க திருச்சபையில் உள்ளனர். அவர்கள் 80 வயதைத் தாண்டிவிட்டதால் திருத்தந்தை தேர்தல் அவை 2013இல் கலந்துகொள்ளும் உரிமை இல்லை. இவ்வாறு உரிமை இழந்தோரில் மிக இளையவர் உக்ரேன் நாட்டு கர்தினால் லூபோமிர் ஹூசார் என்பவர். அவர், பதினாறாம் பெனடிக்ட் பணி துறந்த நாளுக்கு இரண்டு நாள்களுக்கு முன்தான் 80 வயதை எய்தினார்.
தேர்தலில் பங்கேற்காத, வாக்குரிமை கொண்ட கர்தினால்மார்
கீழ்வரும் கர்தினால்மார் திருத்தந்தைத் தேர்தலில் கலந்துகொள்ள உரிமைத் தகுதி கொண்டிருந்தாலும் பல்வேறு காரணங்களை முன்னிட்டுத் தேர்தலில் கலந்துகொள்ள முன்வரவில்லை.
நாடுகள் வாரியாக திருத்தந்தைத் தேர்தலில் பங்கேற்கும் கர்தினால்மார்
[[File:Cardinals Statistics on 28 Feb 2013 according to Geographic Region.svg|thumb|right|2013இல் நிகழும் திருத்தந்தைத் தேர்தலில் கலந்துகொள்ளும் கர்தினால்மார் - நிலப்பகுதி வாரியான புள்ளிவிவரம்
{{Legend|#ec2027|28 – இத்தாலியா}} {{Legend|#ee4233|32 – ஐரோப்பாவின் பிற பகுதிகள்}} {{Legend|#f05c44|14 – வட அமெரிக்கா}} {{Legend|#f27b5f|19 – இலத்தீன் அமெரிக்கா}} {{Legend|#f6987b|11 – ஆப்பிரிக்கா}} {{Legend|#f9b49c|10 – ஆசியா}} {{Legend|#fdddcf|1 – ஓசியானியா}} ]]
ஆதாரங்கள்
பகுப்பு:கர்தினால்களின் பட்டியல்கள் பகுப்பு:திருப்பீடம்
ஜிஜா மாதவன் அரிசிங்
ஜிஜா அரி சிங் (Jija Madhavan Harisingh)(பிறப்பு 8 சனவரி 1951) கர்நாடகாவின் முதல் இந்தியக் காவல்துறை பணிப் பெண் அதிகாரி ஆவார். இவர் 2011-ல் பணி ஓய்வு பெறுவதற்கு முன்பு வரை 36 ஆண்டுகள் காவல் துறையின் தலைமை இயக்குநராக பணியிலிருந்தார்.
ஜிஜாவுக்கு பல பிரபலமான பட்டப்பெயர்களும் உண்டு. ஜே மேக் பெண்களுக்கான சிறப்பு அட்டைப்படத்தில் இவரது அழகான படம் இடம்பெற்றுள்ளது. ஜிஜா மா. அரிசிங்கை [https://jmag.in/celebrating-womanhood-jija-m-harisingh/ தென்னிந்தியாவின் முதல் பெண் இ. கா. ப. அதிகாரி] என்று விவரிக்கிறது.
இந்திய காவல் பணி
ஜிஜா அரி சிங் குடிமைப் பணி தேர்வில் தேர்ச்சி பெற்று, 1975ஆம் ஆண்டு இந்தியக் காவல் பணியினைத் தேர்வு செய்தார். அப்போது காவல்துறையில் சேருவது பெண்ணுக்கு விருப்பமில்லாத பணியாக இருந்தது. அச்சமயம் கிரண் பேடி பயிற்சியிலிருந்தார். ஆனால் வேறு யாரும் பணியில் இல்லை.
இளமை மற்றும் கல்வி
ஜிஜா அரி சிங் திருவனந்தபுரத்தில் உள்ள ஹோலி ஏஞ்சல்ஸ் குருமாடப் பள்ளியில் தனது பள்ளிப் படிப்பைத் தொடங்கினார். சீறீகார்யம் மற்றும் பாலக்காட்டில் உள்ள அரசுப் பள்ளி உட்படப் பல பள்ளிகளிலும் படித்தார். பல்கலைக்கழக கல்லூரியில் ஆங்கில இலக்கியத்தில் இளங்கலைப் பட்டம் மற்றும் முதுகலைப் பட்டம் பெற்றார். முதுகலைப் பட்டப்படிப்பை மேற்கொள்ளும் போதே, படைப்பாற்றலைப் பொழுதுபோக்கை வளர்த்துக்கொண்டார். மேலும் இதழியலில் முதுகலை பட்டயமும் பெற்றார். 1975-ல் இந்தியக் காவல் பணியில் சேர்ந்த பிறகும், இவர் தனது கற்றல் மற்றும் கல்வியைத் தொடர்ந்தார். இந்தியாவிலும் வெளிநாட்டிலும் பல சேவைப் பயிற்சித் திட்டங்களைச் செய்தார். மைசூர் பல்கலைக்கழகத்தில் சமூகவியலில் மற்றொரு முதுகலைப் பட்டமும் பெற்றார். இவர் தனது சிறப்பு ஆர்வம், பெண்கள் அதிகாரமளித்தல் என்ற தலைப்பில் ஆய்வு மேற்கொண்டு முனைவர் பட்டம் பெற்றார். கர்நாடக மாநிலத்தில் காவல்துறையில் பணியமர்த்தப்பட்ட பெண்களைப் பற்றிய சமூக-பொருளாதார ஆய்வை மேற்கொண்டார்.
ஜிஜா மாதவனின் ஆய்வுத் தலைப்பானது கர்நாடக காவல்துறையில் பாலின நிலை என்பதாகும். இதற்கு மைசூர் பல்கலைக்கழக ம் முனைவர் பட்டம் வழங்கியது. பெண் காவலர்களின் கீழ்நிலையிலிருந்து மேல் நிலையில் பணியில் வரை உள்ளவர்கள் குறித்து தனது ஆய்வினை இவர் மேற்கொண்டார்.இந்த ஆய்வறிக்கை சூத்கங்காவில் வெளியிடப்பட்டுள்ளது.
கலைஞராக
ஜிஜா தற்போது பெங்களூர், இயக்குநர்கள் நிறுவனத்தில், தலைவராகவும், இந்தியக் கலையை ஊக்குவிக்கும் இலாப நோக்கற்ற அறக்கட்டளையான தி ஆர்ட் மந்திரம் அறக்கட்டளையின் கெளரவத் தலைவராகவும் உள்ளார்.
வெளி இணைப்புகள்
பகுப்பு:இந்திய காவல் பணி அதிகாரிகள் பகுப்பு:வாழும் நபர்கள் பகுப்பு:1951 பிறப்புகள்
டி. வி. சதானந்த கௌடா
'''டி. வி. சதானந்த கவுடா''' (D. V. Sadananda Gowda, சதானந்த கௌடா, கன்னடம்,துளு:ಡಿ.ವಿ.ಸದಾನಂದ ಗೌಡ) (பிறப்பு:18 மார்ச் 1953) இந்தியாவின் பதினைந்தாவது மக்களவையின் உறுப்பினர். கர்நாடக மாநிலத்தின் உடுப்பி சிக்மகளூர் தொகுதியிலிருந்து பாரதிய ஜனதா கட்சியின் சார்பில் தேர்ந்தெடுக்கப்பட்டவர். கர்நாடக மாநில லோக் ஆயுக்தா நீதியரசர் சந்தோஷ் எக்டே சுமத்திய ஊழல் குற்றச்சாட்டுக்களின் பின்னணியில் முந்தைய முதலமைச்சர் பி. எஸ். எதியூரப்பா பதவி விலகியதை அடுத்து  ஆகத்து 3, 2011 அன்று பாரதிய ஜனதா கட்சி சட்டப்பேரவை உறுப்பினர்களால் இரகசிய வாக்களிப்பு மூலம் முதல்வராக தேர்ந்தெடுக்கப்பட்டவர். முன்னதாக தென்னிந்தியாவில் பாஜக ஆட்சி அமைந்திட முதன்மையானவர்களில் ஒருவராக சூன் 2007 முதல் தேசிய அளவில் அறியப்பட்டார். பாரதிய ஜனதாக் கட்சியின் மேலிட ஆணைப்படி சூலை 8,2012 அன்று முதலமைச்சர் பதவியிலிருந்து விலகினார்.
இளமை
புத்தூரில் உள்ள புனித பிலோமினாக் கல்லூரியில் அறிவியல் பட்டம் பெற்று உடுப்பி வைகுந்த பாலிகா கல்லூரியில் சட்டம் பயின்றார். கல்லூரி நாட்களிலேயே அரசியலில் நாட்டம் கொண்டு சட்டக்கல்லூரி மாணவர் சங்கத்தின் பொதுச்செயலாளராக தேர்ந்தெடுக்கப்பட்டார். பின்னர் பாரதிய ஜனதா கட்சியின் மாணவர் பிரிவான அகில பாரதிய வித்யார்த்தி பரிசத்தின் மாவட்ட செயலாளராகவும் பணியாற்றினார்.
1976ஆம் ஆண்டு சுலியா மற்றும் புத்தூரில் வழக்கறிஞராகப் பணியாற்றினார். சிறிது காலம் உத்தர கன்னட மாவட்டத்தின் சிர்சியில் அரசு வழக்கறிஞராகவும் பணியாற்றினார். அரசியலில் முழுமையாக ஈடுபட இந்த வேலையிலிருந்து பின்னர் பதவிவிலகினார்.
அரசியல் பணிவாழ்வு
தமது அரசியல் வாழ்க்கையை முந்தைய ஜன சங்கத்தின் உறுப்பினராகத் துவங்கினார். சுலியா சட்டப்பேரவைத் தொகுதியின் கட்சி தலைவராகவும் தட்சிண கன்னட பாஜக யுவ மோர்ச்சாவின் தலைவராகவும் தட்சிண கன்னட பாஜக துணைத்தலைவராகவும் மாநில பாஜக யுவ மோர்ச்சா செயலாளராகவும் (1983-88) மாநில பாஜக செயலாளராகவும் (2003-04) தேசிய செயலாளராகவும் (2004) பொறுப்புகள் ஏற்றுள்ளார்.
தட்சிண கன்னடத்தின் புத்தூர் சட்டப்பேரவைத் தொகுதியிலிருந்து 1994ஆம் ஆண்டிலும் 1999ஆம் ஆண்டிலும் தேர்ந்தெடுக்கப்பட்டார். தனது இரண்டாவது சட்டப்பேரவையில் துணை எதிர்கட்சித் தலைவராகவும் பணியாற்றினார்.மாநில அரசின் பல்வேறு குழுக்களில் உறுப்பினராகவும் பங்கெடுத்துள்ளார்.2003ஆம் ஆண்டு மாநில பொதுக் கணக்கு குழுத் தலைவராக நியமிக்கப்பட்டார்.
2004ஆம் ஆண்டு மங்களூரு மக்களவைத் தொகுதியிலிருந்து பதினான்காவது மக்களவைக்குத் தேர்ந்தெடுக்கப்பட்டார். காங்கிரசின் வீரப்ப மௌலியை 32,314 வாக்குகள் வித்தியாசத்தில் தோற்கடித்தார். 2009ஆம் ஆண்டு பொதுத்தேர்தலில் உடுப்பி=சிக்மகளூரு மக்களவைத் தொகுதியில் போட்டியிட்டு காங்கிரசிடமிருந்து தொகுதியை கைப்பற்றினார்.
தனி வாழ்க்கை
சதானந்த கௌடா டட்டி சதானந்தாவுடன் மணம் புரிந்து இரு மகன்களைப் பெற்றார். மூத்த மகன் கௌசிக் கௌடா 2003ஆம் ஆண்டில், மருத்துவ மாணவராக இருந்தபோது, புத்தூர் அருகே ஏற்பட்ட ஓர் சாலை விபத்தில் மரணமடைந்தார். இரண்டாவது மகன் கார்த்திக் கௌடா தற்போது நிட்டி பொறியியல் கல்லூரியில் பட்டப்படிப்பு படித்து வருகிறார்.
ராமங்கரி ஊராட்சி
ராமங்கரி ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள குட்டநாடு வட்டத்தில் அமைந்துள்ளது. இது 16.17 சதுர.கி.மீ. பரவியுள்ளது.
டி. வி. சதானந்த கௌடா
வெளியிணைப்புகள்
பகுப்பு:இந்திய அரசியல்வாதிகள் பகுப்பு:வாழும் நபர்கள் பகுப்பு:1953 பிறப்புகள் பகுப்பு:14வது மக்களவை உறுப்பினர்கள் பகுப்பு:15வது மக்களவை உறுப்பினர்கள் பகுப்பு:கர்நாடக முதலமைச்சர்கள் பகுப்பு:இந்திய இரயில்வே அமைச்சர்கள் பகுப்பு:பதினாறாவது மக்களவை அமைச்சர்கள் பகுப்பு:16வது மக்களவை உறுப்பினர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:17வது மக்களவை உறுப்பினர்கள் பகுப்பு:கர்நாடக நபர்கள்
ராமங்கரி ஊராட்சி
சான்றுகள்
பகுப்பு:ஆலப்புழை மாவட்டத்தில் உள்ள ஊராட்சிகள்
சமயமின்மை மக்கள்தொகை அடிப்படையில் நாடுகளின் பட்டியல்
thumb|400px|உலக சமயமின்மை மக்கள்தொகை வீதம்
சமயமின்மை என்பது அறியவியலாமைக் கொள்கை, இறைமறுப்பு, சமய ஐயப்பாடு, கட்டற்ற சிந்தனை, அனைத்து இறைக் கொள்கை போன்றவற்றை உள்ளடக்கியதும், நாடுகளுக்கு நாடு வேறுபட்டும் காணப்படுகிறது. கிட்டத்தட்ட 36% உலக சனத்தொகையினர் சமயமற்றவர்களாக அல்லது நாத்தீகர்களாகக் காணப்படுகின்றனர்.
மக்கள்தொகை, 2004
இவ்விலக்கங்கள் இன்றை இன்றி பெறுமதியற்றுக் காணப்படுகின்றன. 2004 ஆம் ஆண்டு கணிப்பீட்டின்படி, அதிக அளவில் சமயமின்மை கொண்ட நாடுகள்:
சுபாங் ஜெயா
சுபாங் ஜெயா, (மலாய்: Subang Jaya; ஆங்கிலம்: Subang Jaya; சீனம்: 梳邦再也); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள மாநகரம். மலேசியாவில் மிகப் பெரிய நகரங்களில் சுபாங் ஜெயாவும் ஒரு நகரமாக அறியப் படுகிறது.
சுபாங் ஜெயா மாநகர்ப் பகுதியில், பண்டார் சன்வே (Bandar Sunway) நகர்ப் பகுதியைச் சேர்ந்த SS12 முதல் SS19 வரை; PJS7 / PJS9 / PJS11 வரையிலான குடியிருப்புப் பகுதிகளை இந்த மாநகரப் பகுதி கொண்டுள்ளது.
பெட்டாலிங் மாவட்டத்தில் பெட்டாலிங் ஜெயா; சா ஆலாம் ஆகிய மாநகரங்களுக்கு அடுத்து மூன்றாவது பெரிய நகரமாக விளங்குகிறது.
வரலாறு
1970-ஆம் ஆண்டுகளுக்கு முன்னர், சுபாங் ஜெயா எனும் இந்த நிலப்பகுதி ஒரு கிராமப் பகுதியாக இருந்தது. அந்தக் காலக் கட்டத்தில், இந்தச் சுபாங் ஜெயா, கிள்ளான் மாவட்டத்தின் ஒரு பகுதியாக இருந்தது. அதன் பின்னர் இந்தச் சுபாங் ஜெயா, பெட்டாலிங் மாவட்டத்தின் கீழ் வந்தது.
சுபாங் ஜெயாவின் வீட்டு மேம்பாட்டுத் திட்டம், சைம் யூ.இ.பி. புரபர்டிஸ் நிறுவனத்தினால் (Sime UEP Properties Berhad) 1976 பிப்ரவரி 21-இல் தொடங்கப்பட்டது. இந்த நிறுவனம் உலகளாவிய சைம் டார்பி (Sime Darby) நிறுவனத்துக்குச் சொந்தமானது.
சுபாங் ஜெயா மேம்பாட்டுத் திட்டம்
சுபாங் ஜெயா மனை மேம்பாட்டுத் திட்டம், 1988-இல் முடிவடைந்தது. இது ஒரு பெரிய வீட்டு மேம்பாட்டுத் திட்டம் ஆகும். இந்தத் திட்டத்தின் கீழ் பல்லாயிரம் வீடுகள் கட்டப் பட்டன. முன்பு பெட்டாலிங் ஜெயா நகராட்சிக்கு உட்பட்ட சுபாங் ஜெயா நகர்ப்பகுதி, சீபீல்ட் எனும் ரப்பர் தோட்டமாக (Seafield Estate) இருந்தது.
சுபாங் ஜெயா வீட்டு மேம்பாட்டுத் திட்டத்தின் கீழ் வீடுகள் கட்டி முடிக்கப்பட்டதும், அதே சைம் டார்பி நிறுவனம் புதிதாக யு.எஸ்.ஜே. (USJ) எனும் வீடமைப்புத் திட்டத்தைத் தொடக்கியது.
சுபாங் ஜெயா நகராண்மைக் கழகம்
சைம் டார்பி நிறுவனத்தின் புதிய யு.எஸ்.ஜே. (USJ) திட்டமும் சுபாங் ஜெயா நகர்ப்புறத்தில் தான் இருந்தது. பின்னர் 1999-ஆம் ஆண்டில், சுபாங் ஜெயாவின் தெற்கு முனையில் புத்ரா அயிட்ஸ் (Putra Heights) எனும் மற்றொரு பெரும் வீடமைப்புத் திட்டமும் உருவானது. சுபாங் ஜெயா குறுகிய காலத்தில் அபாரமாக வளர்ச்சி பெற்றது.
மக்கள் தொகை அதிகரிப்பு
சுபாங் ஜெயா நகராண்மைக் கழகத்தின் அதிகாரங்கள்; தற்சமயம் சுபாங் ஜெயா நகர மையம், யு.எஸ்.ஜே., புத்ரா அயிட்ஸ், பத்து தீகா, பண்டார் சன்வே, பூச்சோங், பண்டார் கின்ராரா, ஸ்ரீ கெம்பாங்கான், பாலக்கோங் போன்ற நகர்ப் பகுதிகளிலும் பரவலாகி உள்ளது.
2010-ஆம் ஆண்டில், 1,475,337 மக்கள் தொகையைக் கொண்ட கோலாலம்பூர் மாநகரத்தையே விஞ்சும் அளவிற்குச் சுபாங் ஜெயா மாநகரம் 1,553,589 மக்கள் தொகைக் கொண்டு இருந்தது.
மலேசியாவில் அதிக மக்கள்தொகை கொண்ட நகரமாகவும் அப்போது விளங்கியது. சுபாங் ஜெயா மாநகரம் சுபாங் விமான நிலையத்திற்கு அருகாமையில் இருந்ததால், அத்தகைய மக்கள் தொகையின் துரித அதிகரிப்பு ஏற்பட்டது.
கல்வி
மலேசியாவிலும் அனைத்துலக அளவிலும் சுபாங் ஜெயா ஓர் உயர்க்கல்வி மையமாக அறியப் படுகிறது. இங்கு பல பெரிய அனைத்துலகத் தனியார் கல்லூரிகளும் மற்றும் பல்கலைக்கழகங்களும் உள்ளன.
சுபாங் ஜெயாவில் உள்ள தமிழ்ப்பள்ளிகள்
மலேசியா; சிலாங்கூர்; பெட்டாலிங் மாவட்டத்தின் சுபாங் ஜெயா நகராண்மைக் கழகப் பகுதியில் 2 தமிழ்ப்பள்ளிகள் உள்ளன. 641 மாணவர்கள் பயில்கிறார்கள். 49 ஆசிரியர்கள் பணிபுரிகிறார்கள்..
வெளி இணைப்புகள்
பகுப்பு:மலேசிய நகரங்கள்‎ பகுப்பு:சிலாங்கூர் பகுப்பு:சிலாங்கூர் நகரங்கள்
உடன்குடி உலகமுத்தாரம்மன் கோயில்
உடன்குடி உலகமுத்தாரம்மன் கோயில் தமிழ்நாட்டில் தூத்துக்குடி மாவட்டம், உடன்குடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஜெகநாதர், உலக முத்தாரம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
1737
1737 (MDCCXXXVII) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.
திருத்தேவூர்
தேவூர் (Thevur) நாகப்பட்டினம் மாவட்டத்தில் உள்ளது.
பெயர்க்காரணம்
புராண காலத்தில் தேவர்கள் வந்து இம்மண்ணிற்கு வருகை புரிந்ததாலும் .சங்கநிதி,பதுமநிதி இவற்றை பெறுவதற்காக தேவர்கள் வழிபட்டு வந்ததால் தேவூர் என பெயர்பட்டது.
சிறப்புகள்
நாயன்மார்களால் பாடப்பட்ட ஸ்தலம் மிக சிறப்புடையது
தேவூர் தேவபுரீசுவரர் கோயில்
தேவூர் தேவபுரீசுவரர் கோயில் பாடல் பெற்ற தலங்களில் ஒன்றாகும். தேவாரப்பாடல் பெற்ற காவிரி தென்கரைத்தலங்களில் 85ஆவது சிவத்தலமாகும். இத்தலத்து இறைவனை தேவர்கள் வழிபட்டு அருள் பெற்றதால் தேவபுரீசுவரர் என்றும், குருபகவான் வழிபட்டு அருள் பெற்றதால் தேவகுருநாதர் என்றும் இங்குள்ள இறைவன் வணங்கப்படுகிறார். கோசெங்கட் சோழன் கட்டிய மாடக் கோவில்களில் இத்தலத்து ஆலயமும் ஒன்றாகும். மூன்று நிலைகளை உடைய கிழக்கு நோக்கிய ராஜகோபுரத்தின் வழியாக உள்ளே நுழைந்தவுடன் தென்புறம் தேவதீர்த்தம் இருக்கிறது. நேரே கொடிமரம், பலிபீடம் மற்றும் நந்தியைக் காணலாம். கீழே உள்சுற்றில் அறுபத்துமூவர், வலம்புரி விநாயகர், சுப்பிரமணியர், அகல்யை வழிபட்ட லிங்கம், மகாலட்சுமி முதலிய சந்நிதிகள் உள்ளன. நடராசசபை தனியே அழகாக உள்ளது. கட்டுமலையின் அடிவாரத்தில் இந்திரன், முருகன், விநாயகர் சந்நிதிகள் அருகருகே உள்ளன. கட்டுமலை ஏறி மேலே சென்றால் கௌதமர் வழிபட்ட லிங்கம், சோமாஸ்கந்தர், நவக்கிரகம் ஆகியவற்றைக் காணலாம். மூலவர் தேவபுரீசுவரர், இறைவி மதுரபாஷினி ஆகிய இருவரும் கிழக்கு நோக்கி அருள் பாவிக்கின்றனர். தலவிநாயகர் வலம்புரி விநாயகர் என்று அழைக்கப்படுகிறார். கருவறையின் பின்புறச் சுவற்றில் எப்போதும் காணப்படும் லிங்கோத்பவருக்கு பதிலாக மகாவிஷ்னு காட்சி கொடுக்கிறார்.
சான்றுகள்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள் பகுப்பு:நாகப்பட்டினம் மாவட்டத்திலுள்ள கிராமங்கள்
கெரி குரோக்கர்
கெரி குரோக்கர் (Gary Crocker, பிறப்பு: மே 16 1962 ), சிம்பாப்வே அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 	1992 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1992 - 1993 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
என். மேட்டுப்பட்டி ஊராட்சி
'''என். மேட்டுப்பட்டி ஊராட்சி' (N. mettupatti Gram Panchayat''), தமிழ்நாட்டின் விருதுநகர் மாவட்டத்தில் உள்ள சாத்தூர் வட்டாரத்தில் அமைந்துள்ளது. இந்த ஊராட்சி, அருப்புக்கோட்டை சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1948 ஆகும். இவர்களில் பெண்கள் 994 பேரும் ஆண்கள் 954 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
டபுள்யு-டி 40
டபுள்யு-டி 40 (ஆங்:WD-40) ஒர் ஊடுருவும் எண்ணெய் மற்றும் நீர் நீக்கும் தெளிப்பானுக்கான வணிக முத்திரையின் பெயர் ஆகும். இந்த தெளிப்பானானது சான் டியாகோ, கலிபோர்னியாவில் உள்ள WD-40 நிறுவனத்தால் தயாரிக்கப்படுகிறது.]].
வரலாறு
1953ல் கலிபோர்னியாவிலுள்ள ராக்கெட் கெமிக்கல் நிறுவனம் கண்டறிந்தது(பின்னர் டபுள்யு-டி 40 எனப் பெயர் மாற்றம் செய்யப்பட்டது) இதன் மூலக்கூறினை கண்டறிந்தவர் பற்றிய சரியான தகவல்கள் இல்லை. இதன் மூலக்கூறு இரகசியமாகவே இன்னும் வைக்கப்பட்டுள்ளது, காப்புரிமை பெறப்படவில்லை.
பயன்பாடு
இந்த தெளிப்பானை நாள்பட்ட துருப்பட்ட திருக்கமுடியாத திருகு/மரையானிகளின் மீது தெளிக்கும்பொழுது, அதன் துருக்களை நெகிழச்செய்து எளிதாக திருக்கி கழட்ட வழி செய்கிறது. இது வீடுகள் மற்றும் தொழிலகங்களில் பயன்படுகிறது.
சான்றுகள்
பகுப்பு:வணிக இரகசியம்
கால்சியம் பொலோனைடு
கால்சியம் பொலோனைடு (Calcium polonide) CaPo என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கால்சியம் மற்றும் பொலோனியம் தனிமங்கள் சேர்ந்து இச்சேர்மம் உருவாகிறது. பொலோனியத்தின் அதிக நீராவி அழுத்தம், கதிரியக்கம் மற்றும் காற்றில் எளிதில் ஆக்சிசனேற்றம் போன்ற பண்புகளால் இது இயற்கையில் காணப்படுவதற்குப் பதிலாக, முற்றிலும் செயற்கையானதாகக் காணப்படுகிறது. மேலும் கால்சியம் பொலோனைடை ஆய்வு செய்வதும் கடினமாகும்.
கட்டமைப்பு
வளிமண்டல அழுத்தத்தில் கால்சியம் பொலோனைடு கனசதுர பாறை படிக உப்பு அமைப்பில் படிகமாகிறது. சுமார் 16.7 கிகாபாசுக்கல் உயர் அழுத்தத்தில், இந்த அமைப்பு சீசியம் குளோரைடு வகை படிக அமைப்பிற்கு மாற்றப்படும் என்று கணிக்கப்பட்டுள்ளது.
மின்னணு பண்புகள்
கோட்பாட்டு வேதியியல் கணக்கீடுகளின் அடிப்படையில், கால்சியம் பொலோனைடு ஒரு குறைக்கடத்தியாக இருக்கலாம் என கணிக்கப்படுகிறது.
மேற்கோள்கள்
பகுப்பு:கால்சியம் சேர்மங்கள் பகுப்பு:பொலோனைடுகள் பகுப்பு:கனிம வேதியியல் சேர்மங்கள்
செயிண்ட் லூசியா
செயிண்ட் லூசியா கரிபியக்கடலும் அத்திலாந்திக் மாக்கடலும் சேரும் எல்லையில் அமைந்துள்ள ஒரு தீவு நாடாகும். இது செயிண்ட். வின்செண்ட் கிரெனேடின்சுக்கு வடக்கிலும், பார்படோசுக்கு வடமேற்காகவும் மார்டீனிக்கிற்கு தெற்கிலும் அமைந்துள்ளது. இது வரலாற்றில் பிரெஞ்சு மற்றும் ஆங்கிலேய ஆதிக்கத்தின் கீழ் மாறிமாறி காணப்பட்டது.
வரலாறு
அகழ்வாராய்ச்சியில் ஆரவாக் இனத்தவர்கள் இங்கு கி.மு. 1000 – 500 வாக்கில் குடியமர்ந்தார்கள் என்று கண்டுபிடிக்கப்பட்டுள்ளது. கி.பி. 800களில் இடம் பெயர்ந்த கரீபியர்கள், ஆரவாக் இனத்தவர்களை வென்று இங்கு குடியேறினார்கள்.
கொலம்பஸ் புது உலகில் சென்ற நான்கு பயணங்களின் பாதையை விட்டு செயிண்ட் லூஸியா மிகவும் விலகி இருக்கிறது. அநேகமாக ஸ்பானிஷ் நாட்டுக்காரர்களால் கி.பி. 1500 வாக்கில் இத்தீவை முதலில் கண்டறிந்திருக்கலாம் என்று கருதப்படுகிறது. 1605ம் ஆண்டில் ஆங்கிலேயர்களின் முதல் குடியேற்றம் கரீபியர்களால் விரட்டியடிக்கப்பட்டது. மீண்டும் 1638ல் செயிண்ட் கிட்ஸ் தீவிலிருந்து ஆங்கிலேய காலனிக்காரர்கள் இங்கு குடியேற முயற்சித்தார்கள். அந்தக் குடியேற்ற வாசிகள் பெரும்பாலும் கொல்லப்படவே இரண்டு ஆண்டுகளில் அந்த முயற்சியும் கைவிடப்பட்டது.
ஆங்கிலேயர்கள் சென்றபின், ப்ரெஞ்சுக்காரர்கள் குடியேறி கரீபியர்களுடன் ஒப்பந்தம் செய்ய முயன்றார்கள். அவர்கள் 1746ம் ஆண்டு 'சௌஃப்ரியர்' எனும் தீவின் முதல் நகரத்தை நிர்மாணித்து, பிளான்டேஷன் தோட்டங்களை உருவாக்கினார்கள். 1778ல் பிரிட்டிஷ் படைகள் தீவை வென்று குரோஸ் எனும் சிறு தீவில் கடற்படை தளம் அமைத்தது. இது வடக்கே உள்ள ப்ரெஞ்சுத் தீவுகள் மீது போர் தொடுக்க பயன்படுத்தப்பட்டது. ப்ரெஞ்சுக்காரர்களிடமும் ஆங்கிலேயர்களிடமும் செயிண்ட் லூஸியா பலமுறை கைமாறிய பின் 1814ல் பாரீஸ் ஒப்பந்தம் மூலம் பிரிட்டிஷ் வசம் வந்தது. இடைப்பட்ட 150 வருடங்களில் 14 முறை செயிண்ட் லூஸியா கைமாறியிருந்தது.
பிரிட்டிஷ் வசம் வந்தாலும் ப்ரெஞ்சு பழக்கவழக்கங்களே இன்றும் தொடர்கின்றன. 1842ல் தான் ப்ரெஞ்சு மொழிக்குப் பதிலாக ஆங்கிலம் அதிகாரபூர்வ மொழியாக அறிவிக்கப்பட்டது. இங்கு ப்ரெஞ்சு சார்ந்த படோயிஸ் (Patois) என்ற மொழியே பரவலாக பேசப்படுகிறது. 1967ல் தன்னாட்சியும், பின்னர் 1979ல் பிரிட்டிஷ் காமன்வெல்த் நாடுகளின் ஒரு உறுப்பினராக முழு சுதந்திரமும் பெற்றது.
சுதந்திரம் பெற்றது முதல் சுற்றுலா முக்கியத்துவம் பெற்று நாட்டின் வருவாய்க்கு முக்கிய தொழிலாக இருக்கிறது.
வெளியிணைப்புகள்
* பகுப்பு:முன்னாள் பிரித்தானியக் குடியேற்றங்கள் பகுப்பு:கரிபியன் நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
மதுராபுரி அம்பிகை மாலை
மதுராபுரி அம்பிகை மாலை என்பது ஒரு சிறு நூல்.
இதில் 30 கட்டளைக் கலித்துறைப் பாடல்கள் உள்ளன.
மற்றும் காப்பு, நூற்பயன் கூறும் இரண்டு பாடல்களும் உள்ளன.
நூல் மதுரை மீனாட்சியம்மையைச் சிறப்பித்துப் பாடுகிறது.
இதன் பாடலுக்கு எடுத்துக்காட்டு:
துளே மக்களவைத் தொகுதி
துளே மக்களவைத் தொகுதி இந்திய மக்களவைக்கான தொகுதியாகும். இது மகாராஷ்டிராவில் உள்ள 48 நாடாளுமன்றத் தொகுதிகளில் ஒன்று.
மதுராபுரி அம்பிகை மாலை
1 ஒளிகொண்ட வெண்பிறைத் தோடும்பொன் ஓலையும் ஊறியதேன் துளிகொண்ட செங்கனி வாயும்முத் தாரமும் தோளுமென்றன் களிகொண்ட நெஞ்சம் குடிகொண்ட வா,விசை கக்குமணி அளிகொண்ட பூங்குழ லாய்,மது ராபுரி அம்பஅகையே 2 ஒழியாப் பனித்தடங் கண்ணீர் சொரியவந் துன்னடிக்கே பொழியாப் புதுமலர் இட்டுநிற் பாருக்குன் பொழிகருணை விழியால் சுரப்ப அலர்ந்த,செந் தாமரை வீடொன்றவே அழியாப் பதந்தரு வாய்,மது ராபுரி அம்பிகையே.
துளே மக்களவைத் தொகுதி
சட்டமன்றத் தொகுதிகள்
இந்த தொகுதியில் ஆறு மகாராஷ்டிர சட்டமன்றத் தொகுதிகள் உள்ளன. தொகுதிகளின் எண் அடைப்புக்குறிக்குள் தரப்பட்டுள்ளது.
சான்றுகள்
பகுப்பு:மகாராட்டிர மக்களவைத் தொகுதிகள் பகுப்பு:துளே மாவட்டம்
மதுராபுரி அம்பிகை மாலை
கருவிநூல்
பகுப்பு:தமிழ் இலக்கிய நூல்கள்
பவளக் கடல்
பெருந்தடுப்பு பவளத் திட்டு மற்றும் அதனை அண்டிய தீவுத்திட்டுகளும் குயின்ஸ்லாந்தைச் சேர்ந்ததாயினும், பவளக் கடலில் அமைந்துள்ள பல கற்பாறைகள் (reefs) மற்றும் தீவுக்கூட்டங்கள் பவளக் கடல் தீவுகள் பிரதேசத்தைச் சேர்ந்தனவாகும். இவற்றை விட, பவளக் கடலின் மேற்கில் உள்ள சில தீவுகள் (செஸ்டர்ஃபீல்ட் தீவுகள், பெலோனா கற்பாறைகள் போன்றவை) நியூ கலிடோனியாவைச் சேர்ந்தவை.
பவளக் கடல் பெருந்தடுப்பு பவளத்திட்டுகளின் பவளப் பாறைகளுக்கு மிகவும் முக்கியமான மூலம் ஆகும்.
வரலாறு
பவளக்கடல் 58-48 மில்லியன் ஆண்டுகளுக்கு முன் தோன்றியதாக மதிப்பிடப்பட்டுள்ளது. இரண்டாம் உலகப் போரின் போது இக்கடலில் பெரும் தாக்குதல்கள் இடம்பெற்றுள்ளன.
மேற்கோள்கள்
பகுப்பு:ஆத்திரேலியப் புவியியல் பகுப்பு:அமைதிப் பெருங்கடலின் கடல்கள்
அவர்கள் (திரைப்படம்)
அவர்கள் 1977 ஆம் ஆண்டு வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் சுஜாதா, கமல்ஹாசன், ரஜினிகாந்த் மற்றும் பலர் நடித்துள்ளனர்.
இத்திரைப்படம் தெலுங்கில் 'இதி கத காடு' எனும் பெயரில் 1979 ஆண்டில் மீண்டும் கே. பாலச்சந்தர் அவர்களால் எடுக்கப்பட்டது, அத்திரைப்படத்திலும் கமல்ஹாசன் அதே கதாபாத்திரத்தில் நடித்தார். சுஜாதா கதாபாத்திரத்தில் ஜெயசுதாவும் ரஜினிகாந்த் கதாபாத்திரத்தில் நடிகர் சிரஞ்சீவியும் நடித்தனர்.
கதை
அனு (சுஜாதா) சூழ்நிலைகளால் தன் காதலன் பரணியை (ரவிகுமார்) பிரிந்து, ராமநாதனை (ரஜினிகாந்த்) கைப்பிடிக்கிறாள். அனுவின் காதலை அறிந்திருக்கும் அனுவை மணக்கும் ராமநாதன், அவளைக் கொடுமைபடுத்துகிறான். கொடுமையை தாங்காமல் ஒரு கட்டத்தில், அவள் விவாகரத்து பெறுகிறாள். மீண்டும் சூழ்நிலைகளால், பரணியைச் சந்திக்கிறாள் அனு. அனுவின் நினைவாகவே காலத்தைக் கடத்தும் பரணி, இப்போதும் அனுவை ஏற்றுக்கொள்ளத் தயாராக இருக்கிறான். அவர்கள் இருவரும் திருமணம் செய்துகொள்ள முடிவெடுக்கிறார்கள். அப்போது அவர்கள் வாழ்க்கையில் மீண்டும் குறுக்கிடுகிறான் ராமநாதன். இந்நிலையில், அனு பணியாற்றும் அதே நிறுவனத்தில் பணியாற்றும் ஜானி (எ) ஜனார்த்தனன் (கமல்) ஒரு தலையாக அனுவைக் காதலிக்கத் தொடங்குகிறான். ஜானியின் மனைவி தீ விபத்தில் இறந்துவிட்டவள். ஒரு புறம் மாஜி கணவன், இன்னொரு புறம் மாஜி காதலன், மூன்றாவதாக, அவளைத் தன் மனைவிபோலக் கருதும் நண்பன். கடைசியில் யார் யாரோடு சேர்ந்தார்கள் என்பதை, கதையின் முடிவு
பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்திருந்தார். கண்ணதாசன் அனைத்துப் பாடல் வரிகளையும் எழுதியிருந்தார்.
வெளி இணைப்புகள்
பகுப்பு:1977 தமிழ்த் திரைப்படங்கள்‎ பகுப்பு:கறுப்புவெள்ளைத் திரைப்படங்கள் பகுப்பு:கே. பாலசந்தர் இயக்கிய தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:சுஜாதா நடித்த திரைப்படங்கள்
பூலங்கிழங்கு
பூலங்கிழங்கு (HEDYCHIUM SPICATUM) சுமார் ஒரு மீட்டர்கள் வரை வளரும் தன்மை கொண்ட இவ்வகையான தாவரங்கள் பச்சை இலைகளுடன் ஆரஞ்சு மற்றும் வெள்ளை பூக்களுடன் காணப்படுகிறது. இத்தாவரம் சீனா, திபெத், மியான்மர், இமயமலைப்பகுதிகள் போன்றவற்றில் காணப்படுகிறது. இதன் வேர்ப்பகுதியை எதியோப்பியா நாட்டில் நறுமணப் பொருளாக பயன்படுத்துகின்றனர்.
மேலும் பார்க்க
பகுப்பு:சீனத் தாவரங்கள் பகுப்பு:கிழங்குகள்
செயின்ட் வின்செண்டு மற்றும் கிரெனடீன்கள்
பகுப்பு:கரிபியன் நாடுகள்  பகுப்பு:முன்னாள் பிரித்தானியக் குடியேற்றங்கள் பகுப்பு:ஐக்கிய நாடுகள் சபையின் உறுப்பு நாடுகள்
இராயப்பன்பட்டி
இராயப்பன்பட்டி (Rayappanpatty) என்ற ஊர் தமிழ்நாட்டின், தேனி மாவட்டம் கம்பம் பள்ளத்தாக்கில் அமைந்துள்ள ஒரு பெரிய கிராமமாகும். இராயப்பன்பட்டி முன்பு மதுரை மாவட்டத்தில் இருந்து, பின்பு மாவட்டம் பிரிக்கப்பட்டதனால் தேனி மாவட்டத்திற்கு வந்தது. இக்கிராமம் உத்தமபாளையம் வட்டத்துக்கு உட்பட்டது. அஞ்சல் குறியீடு 625526
புவியியல் அமைப்பு
இவ்வூரை ஒட்டிய மேற்குத் தொடர்ச்சி மலைகளில் தேயிலை, ஏலக்காய், மிளகு போன்ற பயிர்கள் பயிரிடப்படுகிறன. இது மூவாயிரம் குடும்பங்களும் முப்பதினாயிரம் மக்கள்தொகையையும் கொண்டது. இராயப்பன்பட்டி கடல் மட்டத்திலிருந்து 1250 அடி உயரத்தில் உள்ளது. இவ்வூர் மதுரையில் இருந்து 100 கி.மீ தூரத்திலும், தேனியிலிருந்து 35 கி.மீ தூரத்திலும், உத்தமபாளையத்திலிருந்து 5 கி.மீ. தொலைவிலும், மாநிலத் தலைநகரமான சென்னையில் இருந்து 566 கி.மீ. தொலைவிலும் அமைந்துள்ளது.
இராயப்பன்பட்டியின் தோற்றம்
பதினைந்தாம் நூற்றாண்டுகளில் உடையார் சமூக மக்கள் மத்திய தமிழ்நாட்டில் வாழ்ந்து வந்தனர். பதினெட்டாம் நூற்றாண்டுகளில் முஸ்லிம்கள் படையெடுத்தபோது பார்கவ குலத்தினர் காவேரியின் தென் பக்கமாக நகர்ந்து தருமபுரி, சேலம், ஆத்தூர், நாமக்கல், பெரம்பலுர், திருச்சி, தஞ்சாவூர், கும்பகோணம், காரைக்கால், மதுரை போன்ற இடங்களில் குடியேறினர். குறிப்பிட்ட உடையார் கூட்டம் கோம்பையில் குடியேறியது. அதில் பின்பு முதிர்ந்தவரான இராயப்ப உடையார் ஆலோசனையின் பேரில் இருபது குடும்பங்கள் கிழக்கு நோக்கி சென்று மலையடிவாரத்தில் விவசாயத்திற்கு ஏற்ற இடத்தில் குடியேறியது. இச்சமுதாயத்தின் தலைவர் பெயர் இராயப்பன். எனவே இக்கிராமத்தின் பெயர் இராயப்பன்பட்டி என்றானது. இவர் ஒரு கண்பார்வையற்றவர் என்பது குறிப்பிடத்தக்கது.
புனித பனிமய அன்னை ஆலயம்:
1. 100 ஆண்டு பழமை வாய்ந்த தூய பனிமய அன்னை ஆலயம் 1902 ஆண்டு கட்டப்பட்ட ஒரு கத்தோலிக்க தேவாலயம். பிரான்ஸ் நாட்டிலிருந்து வந்த இயேசு சபை பாதிரியார்களால் பிரெஞ்சு கட்டிட கலையை பின்பற்றி கட்டப்பட்டது.
2.142 அடி உயரம் கொண்ட இவ்வாலயம் இராயப்பன்பட்டியின் அடையாளமாகவும் தொன்மை சின்னமாகவும் விளங்குகிறது. இந்த ஆலயத்தில் உள்ள ஆலயமணி ஜெர்மனி நாட்டிலிருந்து இறக்குமதி செய்யப்பட்டு கொண்டுவரப்பட்டது. இதனுடைய ஓசை மூன்று கிலோ மீட்டர் சுற்றளவிற்கு கேட்கும்.
3.கத்தோலிக்க கிறிஸ்தவ ஆன்மிகத்தில் சிறந்து விளங்கும் ஊராக இருப்பதாலும் கத்தோலிக்க கிறிஸ்தவர்கள் பெரும்பான்மையாக வசிக்கும் பகுதியாக இருப்பதாலும் இது "சின்ன ரோமாபுரி" என்று அழைக்கப்படுகிறது.
திருவிழா:
ஒவ்வொரு ஆண்டும் ஆகஸ்ட் 5-ஆம் தேதி தூய பனிமய அன்னை திருவிழா கொடி ஏற்றத்துடன் தேர்பவனியுடனும் நடைபெறுகிறது. ஏராளமான கிறிஸ்தவர்கள் கூடி பிரார்த்தனை செய்து திருவிழாவை கொண்டாடி மகிழ்வர்
கல்வியில் சிறந்த ஊர்:
1.இராயப்பன்பட்டி கல்வி வளர்ச்சியில் சிறந்து விளங்குகிற தமிழகத்தின் முன்னோடி கிராமமாகும். இங்கு 3 அரசு உதவி பெறும் மேல்நிலைப் பள்ளிகளும், 5 அரசு உதவி பெறும் துவக்கப்பள்ளிகளும், ஒரு கல்வியியல் கல்லூரி இயங்கி வருகிறது.
2. இராயப்பன்பட்டியில் உள்ள புனித அலோசியஸ் ஆரம்பப்பள்ளி நூற்றாண்டுகள் பழமை வாய்ந்த பள்ளியாகும். இது 1907 ஆம் ஆண்டு பிரான்ஸ் நாட்டைச் சேர்ந்த இயேசு சபை பாதிரியார்களால் நிறுவப்பட்டது.
3.ஐம்பது ஆண்டுகளுக்கு முன்பே இவ்வூரில் கல்விக்கூடங்கள், பள்ளிக்கூடங்கள் கிறிஸ்தவ மிஷனரிகளால் நிறுவப்பட்டு நடத்தப்பட்டு வருகின்றன. மேலும் மதுரை மற்றும் தேனி மாவட்டத்தின் சுற்றுவட்டப் பகுதியில் உள்ள மக்களின் கல்வி தேவையில் பள்ளிகள் பெரும் பங்காற்றின.
4.கேரளாவில் தேயிலைத் தோட்டங்களில் வேலை செய்கின்ற தமிழக தொழிலாளர்களின் குழந்தைகள் அதிக அளவில் இந்த பள்ளிகளில் படிக்கின்றனர். கேரள தமிழர்களுக்கான  கல்விச் சேவையில்  இராயப்பன்பட்டி முக்கிய ஊராக விளங்குகிறது.
உடையார் சமூகம்
உடையார் சமூக மக்கள் இராயப்பன்பட்டியில் பெரும்பான்மையாக உள்ளனர். நிலவுடமை சமூகமாகவும், கல்வியிலும், பொருளாதாரத்திலும் சிறந்து விளங்குகின்றனர். இராயப்பன்பட்டியின் தோற்றத்திலும் வளர்ச்சியிலும் உடையார் சமூக மக்களின் பங்களிப்பு அளப்பரியது.
வேளாண்மை
இராயப்பன்பட்டி பகுதி சிறந்த வேளாண்மையை கொண்டது. கம்பம் பள்ளத்தாக்கு பகுதியில் அமைந்துள்ளதால் முல்லைப் பெரியாறு நீர் பாசனம் வேளாண்மையில் முக்கிய பங்கு வகிக்கிறது. முல்லைப் பெரியாறு நீர் வழிப் பகுதியில் அமைந்திருப்பதால் இராயப்பன்பட்டியின் வேளாண்மை செழிப்பாக இருக்கிறது.
முக்கிய பயிராக நெல் பயிர் உள்ளது.தென்னை,வாழை,வெங்காயம், பீட்ரூட், தக்காளி போன்ற தோட்டக்கலைப் பயிர்கள் பயிரிடப்படுகின்றன.
மேற்கோள்கள்
பகுப்பு:தேனி மாவட்டத்திலுள்ள கிராமங்கள் பகுப்பு:துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
பில்வாரா மாவட்டம்
பில்வாரா (Bhilwara) மாவட்டம் இந்தியாவின் ராஜஸ்தான் மாநிலத்தில் அமைந்துள்ள மாவட்டம் ஆகும். பில்வாரா நகரம் இம்மாவட்டத்தின் தலைநகர் ஆகும்.
மக்கள் தொகை
2011 ஆம் ஆண்டின் மக்கட் தொகைக் கணக்கெடுப்பின்படி இம்மாவட்டத்தில் 24,10,459 பேர் வசிக்கின்றனர். இது குவைத் நாட்டின் மக்கட்தொகைக்குச் சமமாகும். அல்லது அமெரிக்காவின் நியூ மெக்சிகோ மாகாணத்தின் மக்கட்தொகைக்குச் சமமாகும். இம்மாவட்டத்தின் மக்கள் அடர்த்தி சதுர கிலோமீட்டருக்கு 230 பேர் எனும் வீதத்தில் உள்ளது. கல்வியறிவு 62.71% ஆகும்.
மேற்கோள்கள்
பகுப்பு:இராஜஸ்தான் பகுப்பு:இந்திய மாநிலங்களும் பிரதேசங்களும் பகுப்பு:இராஜஸ்தான் மாவட்டங்கள்
எஸ். ராஜம்மாள்
'''எஸ். இராஜம்மாள்' (S. Rajammal'')(07 செப்டம்பர் 1939-19 சூலை 2020) என்பவர் இந்திய அரசியல்வாதியும் முன்னாள் சட்டமன்ற உறுப்பினரும் ஆவார். இவர் 2001 தேர்தலில் தூத்துக்குடி தொகுதியிலிருந்து அண்ணா திராவிட முன்னேற்றக் கழக வேட்பாளராக தமிழ்நாடு சட்டமன்றத்திற்கு தேர்ந்தெடுக்கப்பட்டார். இவர் 19 சூலை 2020 அன்று தனது 82 அகவையில் காலமானார்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:12 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழக சட்டமன்ற பெண் உறுப்பினர்கள்
அமலாக்கத் துறை வழக்கின் தகவல் அறிக்கை
அமலாக்கத் துறை வழக்கின் தகவல் அறிக்கை (Enforcement Case Information Report) (சுருக்கமாக:ECIR), அமலாக்க இயக்குனரகம் பராமரிக்கும் பொருளாதார குற்ற வழக்கின் ஒரு உள் ஆவணம் ஆகும். இது காவல் துறையினர் பராமரிக்கும் முதல் தகவல் அறிக்கை போன்று இருப்பினும், அமலாக்கத் துறை வழக்கின் தகவல் அறிக்கையை குற்றம் சாட்டப்பட்டவர்களுக்கு வழங்க வேண்டியதில்லை. பண மோசடி தடுப்புச் சட்ட வழக்கில், அமலாக்கத் துறை வழக்கின் தகவல் அறிக்கை என்பது அமலாக்க துறையால் பராமரிக்கப்படும் ஒரு உள்கட்ட ஆவணம் என்றும், அமலாக்கத் துறை வழக்கின் தகவல் அறிக்கையின் பிரதியை குற்றம் சாட்டப்பட்டவர்களுக்கு வழங்க வேண்டிய கட்டாயமில்லை என்றும் 27 சூலை 2022 அன்று இந்திய உச்ச நீதிமன்றம் தீர்ப்பு வழங்கியுள்ளது.
மேற்கோள்கள்
பகுப்பு:இந்தியாவில் சட்ட அமலாக்கம்
பருத்தியூர் ஊராட்சி
பருத்தியூர் ஊராட்சி (Paruthiyur Gram Panchayat), தமிழ்நாட்டின் திண்டுக்கல் மாவட்டத்தில் உள்ள தொப்பம்பட்டி வட்டாரத்தில் அமைந்துள்ளது. இந்த ஊராட்சி, ஒட்டன்சத்திரம் சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1266 ஆகும். இவர்களில் பெண்கள் 642 பேரும் ஆண்கள் 624 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இராணிபுரம்
thumb|இராணிபுரம் சிகரம் இராணிபுரம் (இதன் பழைய பெயரான மடத்து மலை என்றும் அழைக்கப்படுகிறது) என்பது இந்தியாவில், கேரள மாநிலத்தின், காசர்கோடு மாவட்டத்தில், வெள்ளரிக்குண்டு வட்டத்தில் உள்ள ஒரு மலைப்பிரதேசமும் சுற்றுலா தலமும் ஆகும். இராணிபுரம் மலைச்சிகரமானது கடல் மட்டத்திலிருந்து 1022மீ உயரத்தில் உள்ளது . அருகாமையில் உள்ள காஞ்ஞங்காடு நகரிலிலுந்து 48 கிமீ தொலைவிலும் மங்களூரில் இருந்து 107 கி.மீ தொலைவிலும் உள்ளது. இது கேரளாவின் ஊட்டி என அழைக்கப்படுகிறது. கொட்டன்சேரி-தலைக்காவேரி மலைத்தொடரின் அருகில் இராணிபுரம் உள்ளது. இது காசர்கோட்டின் மேற்குத் தொடர்ச்சி மலைத்தொடரின் பாதுகாக்கப்பட்ட இடகாகும். 1970வரை இராணிபுரம், மடத்துமலை என அழைக்கப்பட்டது.
புவியியல்
புல்நிலங்கல், சோலைக்காடுகள்மற்றும் இலைஉதிரா காடுகளில் உள்ள தாவரங்கள் இராணிபுரத்தில் காணப்படுகின்றன. இது பகமண்டலா மற்றும் குடகு வனப்பகுதிக்கு அருகே உள்ளது. இது மலையேற்றதிற்கான சிறந்த இடமாகும். பனி சூழ்ந்த இராணிபுரச் சிகரம் உற்சகமான அனுபவத்தையும் இனிமையான நினைவுகளையும் அளிக்கிறது. கன்னுர், காசர்கோட், தலைக்காவேரி, மடிகேரி மற்றும் விராஜபேட் ஆகியவை அருகே அமைந்துள்ளது.
இது கேரளாவின் இராணிபுரம் வனவிலங்கு சரணாலயம் உள்ளே அமைந்துள்ளது. இராணிபுரச் சிகரம் தான் சரணாலயதிதில் உள்ள மிக உயர்ந்த சிகரமாகும். இது கர்னாடகத்தில் உள்ள தலைக்காவேரி வனவிலங்கு சரணாலயத்துடன் இனைகிறது. பனத்தடி மிக அருகில் உள்ள நகரமாகும்.
மேற்கோள்கள்
பகுப்பு:கேரள மலை வாழிடங்கள் பகுப்பு:காசர்கோடு மாவட்டத்தில் உள்ள ஊர்களும் நகரங்களும்
தூபா சையது
தூபா சையது (Tooba Syed) என்னும் இவர், மே 29, 1991இல் பிறந்த ஒரு பாகிஸ்தான் பெண்ணியவாதி, அடிமட்ட அரசியல் அமைப்பாளர் மற்றும் பாலின ஆராய்ச்சியாளர் ஆவார். அவர் பெண்கள் ஜனநாயக முன்னணி என்ற பெண்ணிய அமைப்பின் தகவல் மற்றும் வெளியீடு செயலாளராகவும், இடதுசாரி கட்சி அவாமி தொழிலாளர் கட்சியின் அரசியல் பணியாளராகவும் உள்ளார். பாக்கிஸ்தானின் இஸ்லாமாபாத்தில் உள்ள காயிட்-இ-அசாம் பல்கலைக்கழகத்தின் பாலின ஆய்வுகளுக்கான சிறப்பான மையத்தில் ஆசிரியராக உள்ளார்.
ஆரம்பகால வாழ்க்கை மற்றும் கல்வி
இஸ்லாமாபாத்தின் ரிபா சர்வதேச பல்கலைக்கழகத்தில் 2010 - 2015 ஆம் ஆண்டுகளில் தூபா சையது, பல் அறுவை சிகிச்சை, பல் மருத்துவத்தில் இளங்கலை பட்டம் படித்தார். அவர் 2014-2015 முதல் இஸ்லாமிய சர்வதேச பல் மருத்துவமனையில் பல் மருத்துவம் பயிற்சி பெற்றார். பின்னர் பொது சுகாதார ஆராய்ச்சி மற்றும் கற்பித்தலை தொடங்கினார். 2017 ஆம் ஆண்டில், அவர் பாகிஸ்தான் தேசிய கலை கவுன்சில், தகவல் அமைச்சின் திட்ட அதிகாரியாக பணியாற்றினார். அவர் 2017 ஆம் ஆண்டு முதல் இஸ்லாமாபாத்தின் காயிட்-இ-அசாம் பல்கலைக்கழகத்தில் பாலின ஆய்வுகளுக்கான சிறந்த மையத்தின் விரிவுரையாளராக கற்பிக்கிறார்.
சித்தாந்தம்
ஒரு பெண்ணியவாதி, அரசியல் பணியாளர் மற்றும் அமைப்பாளராக உள்ள தூபா சையது, பெண்ணியக் கோட்பாடு, அதன் நடைமுறை, பெண்களின் பிரச்சினைகள், பாலினம் மற்றும் தெற்காசியாவின் அரசியல் ஆகியவற்றில் ஆர்வமாக உள்ளார். மாற்றத்திற்கான உண்மையான ஊக்கியாக அவர் இருக்கிறார்.
அரசியல்
சையது, தனது கல்லூரி நாட்களிலிருந்தே அரசியலில் ஈடுபட்டிருந்தார். அரசியல் ஏற்பாடு மற்றும் அரசியல் மற்றும் பாலின பிரச்சினைகள் குறித்து சையத் எப்போதாவது டான் நியூஸில் எழுதுகிறார். "சமீபத்திய ஆண்டுகளில், பாக்கிஸ்தானில் அரசியல் அமைப்பு பல மடங்கு அதிகரித்துள்ளது. முற்போக்கான குழுக்கள் செயல்பாட்டின் அரசியலில் இருந்து தீவிரமாக நகர்ந்து, ஒழுங்கமைக்கப்படுவதை எதிர்க்கின்றன" என்று அவர் கூறினார்.
அவாமி தொழிலாளர் கட்சி
ஒரு அரசியல் பணியாளராக, அவர் 2013 முதல் இடதுசாரி கட்சியான அவாமி தொழிலாளர் கட்சியுடன் தொடர்புடையவராக இருக்கிறார். காணாமல்போன பலூச் மக்களுடன் ஒற்றுமையுடன் ஏற்பாடு செய்யப்பட்ட ஒரு போராட்டத்தின் போது, 2012 ல் அவாமி தொழிலாளர் கட்சியுடனான முதல் தொடர்புக்குப் பிறகு அவர் அரசியல் ரீதியாக தீவிரமாக ஈடுபட்டார். அவர் 2013 இல் அவாமி தொழிலாளர் கட்சியில் சேர்ந்தார். மற்றும் காயிட்-இ-அசாம் பல்கலைக்கழகத்தில் தனது சக கட்சி ஊழியர்களுடன் ஆய்வு வட்டங்களை ஏற்பாடு செய்வதில் பங்கேற்றார். ராவல்பிண்டி-இஸ்லாமாபாத் அமைச்சரவையின் மகளிர் செயலாளராகவும் அவாமி தொழிலாளர் கட்சியில் பணியாற்றினார்.
கட்சியுடனான தனது அரசியல் போராட்டத்தின் போது, அவர் இஸ்லாமாபாத்தின் கச்சி அபாடிஸில் வெளியேற்ற எதிர்ப்பு வீட்டு உரிமை இயக்கத்தை கச்சி அபாடிஸுக்கான அனைத்து பாக்கிஸ்தான் கூட்டணியுடன் (சேரிகள்) ஏற்பாடு செய்தார். மேலும் மூலதன மேம்பாட்டு ஆணையம் அத்தகைய பன்னிரெண்டு குடியேற்றங்களை இடிக்க முடிவு செய்தபோது, அதற்காக வக்காலத்து மற்றும் கொள்கை வேலைகளைச் செய்தார். இது, தலைநகரில் கச்சி அபாடிஸுக்கான அனைத்து-பாகிஸ்தான் கூட்டணி, குடிசைவாசிகளை அணிதிரட்டுவதற்கான ஒரு முயற்சியாகும். இது நில மாஃபியாக்களுக்கும் அரசியல் கையாளுதலுக்கும் இரையாகிவிடாமல், குறைந்த விலையில் வீட்டுவசதி உரிமைகளுக்காக நிற்கிறது.
சையது, தனது அரசியல் பயணத்தின்போது நிலமற்ற விவசாயிகள் இயக்கம் மற்றும் ஒகாராவின் பெண்கள் எதிர்ப்பு இயக்கத்தையும் ஏற்பாடு செய்துள்ளார்.
அவாமி தொழிலாளர் கட்சியின் பதாகையின் கீழ், சமத்துவமின்மை மற்றும் ஒடுக்குமுறையின் சமூக, பொருளாதார மற்றும் அரசியல் கட்டமைப்புகளுடன் பாக்கிஸ்தானில் முற்போக்கான அரசியல் எதிர்ப்பை ஒழுங்கமைக்கும் முறைகள் பற்றிய புரிதலை ஆழப்படுத்த அரசியல் பள்ளிகளை ஏற்பாடு செய்கிறார்.
முற்போக்கான அரசியலின் வலுவான விசுவாசி என்ற முறையில், நாட்டில் உண்மையான ஜனநாயகத்தை கொண்டுவருவதில் இளைஞர்களின் பங்கை அவர் வலியுறுத்துகிறார். அனைவருக்கும் பொறுப்புக் கூறக்கூடிய அரசியல் கட்சிக்கு மாறாக எந்தவொரு பொறுப்புணர்வும் இல்லாமல் ஆர்வலர்கள் சுயாதீனமாக செயல்பட முடியும் என்பதால் அவர் செயல்பாட்டை விட அரசியல் கட்சிகளின் அமைப்பை விரும்பினார்.
அக்டோபர் 15-16, 2016 அன்று கராச்சிக்கு நடந்த இரண்டாவது தொழிலாளர் மாநாட்டிற்காக போர் எதிர்ப்பு ரயில் அணிவகுப்பில் சேரும்போது, சையது கூறினார்: “அவாமி தொழிலாளர் கட்சி என்பது அரசியல் மாற்று ஆகும். இது அனைத்து வகையான பாகுபாடுகளுக்கும் எதிராக நிற்கிறது, அது வர்க்க அடிப்படையிலானதாக இருந்தாலும், பாலின அடிப்படையிலானதாக இருந்தாலும், அல்லது மதத்தை அடிப்படையாகக் கொண்டதாக இருந்தாலும், வர்க்கப் போரைத் தவிர வேறு எந்தப் போரும் இல்லை ”.
மேற்கோள்கள்
பகுப்பு:1991 பிறப்புகள் பகுப்பு:பாக்கித்தானியப் பெண்ணியவாதிகள் பகுப்பு:வாழும் நபர்கள்
அரித்துவாரமங்கலம் ஊராட்சி
அரித்துவாரமங்கலம் ஊராட்சி (Haridwaramangalam Gram Panchayat), தமிழ்நாட்டின் திருவாரூர் மாவட்டத்தில் உள்ள வலங்கைமான் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2408 ஆகும். இவர்களில் பெண்கள் 1208 பேரும் ஆண்கள் 1200 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சென்னை புறநகர் பேருந்து நிலையம்
சென்னை புறநகர் பேருந்து நிலையம் (அதிகாரப்பூர்வமாக புரட்சித் தலைவர் டாக்டர் எம்.ஜி.ஆர். பேருந்து நிலையம்) அல்லது பரவலாக கோயம்பேடு பேருந்து நிலையம் என்பது இந்தியாவின், சென்னை மாநகரின் கோயம்பேடு பகுதியில் அமைந்துள்ள ஒரு மிகப்பெரிய பேருந்து நிலையம் ஆகும். 37 ஏக்கர் பரப்பளவில் அமைந்துள்ள இப்பேருந்து நிலையம், ஆசியாவிலேயே இரண்டாவது மிகப்பெரியதாகும். ஐ. எஸ். ஓ 9001:2000 தரச் சான்றிதழும் இப்பேருந்து நிலையம் பெற்றுள்ளது.